Bajarê Hannoverî yê Almanya de vizêr serkêşîya Merkezê Hunerî yê Êzidîyan de hunermendanê êzidîyan bi çalakîyêke wayîrê Şingalî vejîyayî.
Hunermendan  meydanê Steintorî de konserêko qijkek da û bado zî dereheqê hêrişanê vera Şingalî de qisey kerd. Hunermendan ard ziwan ke semedê pawitişê Şingalî amade yê û vat ganî Rayer Apo azad bo ke ma zî pîya bi ey bibê azad.
Aktîvîte de eşkerayîya almankî de zî pêkerdişê Şingalî yo ke hukmatê Hewlêr û Bexdadî 9ê teşrîna verêne de kerd sey dewamê fermanê 2014î yê vera êzidîyan ame hesibnayene û ame vatene ke têgêrayîşê azadîye û êzidîyî do destur medê kes bikewo herra bimbareka ke bi gonîyan gerîlayanê qehremanan ameye awedayene. Eşkerayîye de mesajê paştdayîşê Şindalî ame dayene û ame vatene ke  welatê Derweşan, Egîdan do azad bo. Aktîvîte bi deyîranê hunermandan qedîyaye.
